b'\n_START_ARTICLE_\nKansai\n_START_PARAGRAPH_\nKansai (japonsko Kansai-chih\xc5\x8d \xe9\x96\xa2\xe8\xa5\xbf\xe5\x9c\xb0\xe6\x96\xb9 ali Kinki-chih\xc5\x8d \xe8\xbf\x91\xe7\x95\xbf\xe5\x9c\xb0\xe6\x96\xb9) je regija v jugozahodnem centralnem delu japonskega otoka Honsh\xc5\xab. Regija je druga najgosteje poseljena regija Japonske, takoj za regijo Kanto. Drugo ime za regijo je tudi Kinki-chih\xc5\x8d, katerega dobesedni pomen ("blizu prestolnice") se navezuje na nekdanjo prestolnico Ky\xc5\x8dto._NEWLINE__NEWLINE_Regija zajema \xc5\xa1est prefektur: Nara, Wakayama, Ky\xc5\x8dto, \xc5\x8csaka, Hy\xc5\x8dgo in Shiga. Regija Kansai slovi kot zibelka japonske civilizacije. Regija je bogata s kulturnimi znamenitostmi in je dom petim od trinajstih japonskih Unescovih zavarovanih obmo\xc4\x8djih: H\xc5\x8dry\xc5\xab-ji, Grad Himeji, Kiyomizu-dera, T\xc5\x8ddai-ji in Gora Koya. Prefektura Shiga je dom najve\xc4\x8djemu japonskemu jezeru Biwako (japonsko biwa-ko \xe7\x90\xb5\xe7\x90\xb6\xe6\xb9\x96).\n_START_SECTION_\nNare\xc4\x8dje\n_START_PARAGRAPH_\nZnano nare\xc4\x8dje obmo\xc4\x8dja Kansai je Kansai-ben (japonsko \xe9\x96\xa2\xe8\xa5\xbf\xe5\xbc\x81), ki se kar po nekaj zna\xc4\x8dilnostih razlikuje od standardne japon\xc5\xa1\xc4\x8dine.'